CELEX: C2007/283/57
Language: el
Date: 2007-11-24 00:00:00
Title: Υπόθεση T-359/07 P: Αίτηση αναιρέσεως που άσκησε στις 19 Σεπτεμβρίου 2007 η Επιτροπή των Ευρωπαϊκών Κοινοτήτων κατά της αποφάσεως που εξέδωσε στις 5 Ιουλίου 2007 το Δικαστήριο Δημόσιας Διοίκησης στην υπόθεση F-26/06, Bertolete κ.λπ. κατά Επιτροπής

24.11.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 283/31
            
         Αίτηση αναιρέσεως που άσκησε στις 19 Σεπτεμβρίου 2007 η Επιτροπή των Ευρωπαϊκών Κοινοτήτων κατά της αποφάσεως που εξέδωσε στις 5 Ιουλίου 2007 το Δικαστήριο Δημόσιας Διοίκησης στην υπόθεση F-26/06, Bertolete κ.λπ. κατά Επιτροπής
   (Υπόθεση T-359/07 P)
   (2007/C 283/57)
   Γλώσσα διαδικασίας: η γαλλική
   Διάδικοι
   
      Αναιρεσείουσα: Επιτροπή των Ευρωπαϊκών Κοινοτήτων (εκπρόσωποι: D. Martin και L. Lozano Palacios)
   
      Αντίδικοι κατ' αναίρεση: M. Bertolete (Wolowé-Saint-Lambert, Βέλγιο), A.P. Cunha Correia (Koekelberg, Βέλγιο), M. Lichteveld (Wavre, Βέλγιο), M. Mozelsio (Enghien, Βέλγιο), F. Orlando (Anderlecht, Βέλγιο), F. Pendville (Etterbeek, Βέλγιο), B. Simons (Bocholt, Βέλγιο), D. Sneessens (Auderghem, Βέλγιο), S. Voisin (Forest, Βέλγιο)
   Αιτήματα της αναιρεσείουσας
   Η αναιρεσείουσα ζητεί από το Πρωτοδικείο:
   
               —
            
            
               να αναιρέσει την απόφαση του Δικαστηρίου Δημόσιας Διοίκησης της 5ης Ιουλίου 2007 στην υπόθεση F-26/06,
            
         
               —
            
            
               να αναπέμψει την υπόθεση ενώπιον του Δικαστηρίου Δημόσιας Διοίκησης,
            
         
               —
            
            
               να επιφυλαχθεί ως προς τα δικαστικά έξοδα,
            
         
               —
            
            
               επικουρικώς, να αναιρέσει την απόφαση του Δικαστηρίου Δημόσιας Διοίκησης της 5ης Ιουλίου 2007 στην υπόθεση F-26/06 και, αποφαινόμενο το ίδιο επί της διαφοράς, να δεχθεί τα αιτήματα που υπέβαλε πρωτοδίκως η καθής και, επομένως, να απορρίψει την προσφυγή στην υπόθεση F-26/06· να καταδικάσει τους αντιδίκους στην αναιρετική διαδικασία στα δικαστικά έξοδα.
            
         Ισχυρισμοί και κύρια επιχειρήματα
   Με απόφαση της 5ης Ιουλίου 2007 που εξέδωσε στην υπόθεση F-26/06, Bertolette κ.λπ. κατά Επιτροπής, το Δικαστήριο Δημόσιας Διοίκησης (ΔΔΔ) ακύρωσε τις αποφάσεις με τις οποίες η Επιτροπή καθόρισε την κατάταξη και τις αποδοχές των προσφευγόντων ως συμβασιούχων. Οι προσφεύγοντες, πρώην μισθωτοί εργαζόμενοι κατά το βελγικό δίκαιο, προσλήφθηκαν ως νηπιαγωγοί κατόπιν της μεταβολής του καθεστώτος που έχει εφαρμογή στο λοιπό προσωπικό των Κοινοτήτων.
   Ο πρώτος λόγος που επικαλείται η Επιτροπή προς στήριξη της αιτήσεως αναιρέσεως αντλείται από την πλάνη περί το δίκαιο καθόσον το Δικαστήριο Δημόσιας Διοίκησης παρερμήνευσε το περιεχόμενος της αρχής της ίσης μεταχειρίσεως με την εκ μέρους του ερμηνεία των διατάξεων που έχουν εφαρμογή, ειδικότερα σε σχέση με την έννοια που δέχθηκε η Επιτροπή η οποία συνίσταται στην ενσωμάτωση των οικογενειακών επιδομάτων στην έννοια των αποδοχών.
   Ο δεύτερος λόγος αντλείται από την παραβίαση της αρχής της αιτιολογίας καθόσον το Δικαστήριο Δημόσιας Διοίκησης δεν αποφάνθηκε επί της έννοιας των αποδοχών.